Николай Лилиев
Небето е безумно синьо…

chitanka.info

Небето е безумно синьо,

полето празнично звъни,

там моята душа ще мине

към неизвестни далнини.

Ще пръска времето забрава

над позлатените вълни

и моята душа ще плава

към неизвестни далнини.

А щом блянът на дух унесен

безбрежна есен осени,

тя ще издъхне като песен

над разлюлените вълни.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.